"Setswana Puo ya gae (HL)/P2 12 DBE/Ngwanaitseele 2018 NSC – Memorantamo POTSO 12 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. NTLHOMOLE MMUTLWA – OM Lobelo  Thuto ya mo pading e ne e na le mo e tshwanang le mo e farologanang teng le e re itemogelang yona mo matshelong a rona gompieno.  Mo pading bagolo ba ne ba godisa bana gore ba tsene mo ditlhakong tsa bona fa ba setse ba godile. Rre Kgori o ne a tsamaya le Matsetseleko kwa tirong ya gagwe, a mo ruta ditiro tsotlhe tse a neng a di dira jaaka go gotsa molelo le maikarabelo a gagwe jaaka monna wa lekgotla gore a kgone go e tsweletsa.  Matsetseleko o ne a setse a nole mowa wa tlhabologo, mme a batla go latela ditoro tsa gagwe. O ngweega mo gae ka ntlha ya go palelwa ke go bolelela rraagwe maikaelelo a gagwe, gonne mo pading ngwana o ne a tsaya fela se a se bolelelwang ntle le go botsa dipotso kgotsa go tlhagisa maikaelelo a gagwe.  Gompieno ditiro di aname, ka jalo go nna bonolo gore bana ba itlhophele se ba batlang go se dira boemong jwa go latela ditiro tse di neng di dirwa ke batsadi, mme e bile batsadi ga ba na kakanyo epe ya gore bana ba ka dira ditiro tse ba neng ba di dira ka ba latela ditoro tsa bona.  Mo pading go ne go na le metshameko ya mabelo e re bonang bana ba sekolo sa boPalesa ba tsena mo go yona, morago ga metshameko e, ba itshiamisetsa dikgaisano tsa dikopelo tsa mmino tse di tlaa tshwarelwang kwa motseng wa Dikhudung.  Mo dikolong tsa mo pading le tsa gompieno go a tshwana ka gonne go sa ntse go na le metshameko ya mabelo kwa tshimologong ya ngwaga, mme morago ga yona go latele dikgaisano tsa mmino tse di tshwarelwang kwa mafelong a a farologaneng.  Mo pading ya Ntlhomole Mmutlwa, Palesa o ne a tlhoatlhoega le go fuduega maikutlo, a simolola go nna le mekgwanyana e mengwe e e sa tlwaelegang ya go felafela pelo go sa twe sepe, go itlhaola gotlhelele mo barutwaneng ba bangwe le go sa reetse ka botlalo kwa gae le mo dithutong tsa gagwe, morago ga gore Matsetseleko a ngweege mo gae.  Gompieno barutwana ba na le yona mekgwa ya ga Palesa ya go fuduega maikutlo ka ntlha ya go kgarakgatshiwa ke lerato.  Morago ga go falola marematlou, Palesa le Mmathapelo ba ne ba tsweletsa dithuto tsa bona kwa ditheong tse di farologaneng tsa thuto.  Gompieno go sa ntse go tshwana le maloba, barutwana ba tsweletsa dithuto tsa bona kwa diyunibesithing kgotsa kwa dikholetšheng morago ga go digela mophato wa marematlou.  Ngaka Tilodi Aphane o ne a naya Palesa le Mmathapelo thuto ya go efoga bolwetse jwa Lebolelateng morago ga gore motlhatlheledi Baagileng a batle go ba thulanya ka ditlhogo, fa a ne a ile go emela batsadi ba ga Palesa kwa moletlong.  Le gompieno letsatsi lengwe le lengwe barutwana ba rutiwa ka thobalano e e sa sireletsegang ka maikaelelo a go ba fapha mo kotsing e e ka bong e wetse Palesa le Mmathapelo ka ntlha ya go ratana le mokapelo a le mongwe. Gompieno go sa ntse go tshwana le maloba, barutwana ba tsweletsa dithuto tsa bona kwa diyunibesithing kgotsa kwa dikholetšheng morago ga go digela mophato wa marematlou. [25] Kwalololo e ileditswe Phetla"